På Ringerike og på Malmøya i Oslo er det forekomster av arten hvit piggsopp som er sterkt truet. Den er helt hvit, men er så lik sørlig blek piggsopp at det vil være lett å ta feil av de to. Sporene er mindre på hvit piggsopp, men det kreves mikroskop for å se dem. Siden den kan ha ukjente forekomster andre steder kan det være nyttig å lære litt om den arten for å unngå at man bidrar til å utrydde den.